Diari Oficial de la Generalitat Valenciana


Sumari del DOGV 5188, del 31-01-2006 (2006/457)

RESOLUCIÓ de 12 de gener de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre l'Institut de Turisme d'Espanya, les Comunitats Autònomes d'Andalusia, Principat d'Astúries, Illes Balears, Catalunya, Galícia, Regió de Múrcia, Comunitat Valenciana i l'Associació Espanyola d'Estacions Nàutiques, per al desenvolupament d'actuacions conjuntes per a la promoció i suport a la comercialització del producte «Estació Nàutica».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/457


Data del document
:   12-01-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Turisme
    * cooperació administrativa
    * infraestructura turística
    * promoció comercial
    * Principat d'astúries
    * Galícia
    * turisme
    * Regió de Múrcia
    * Illes Balears
    * Catalunya
    * associació
    * administració central
    * instal·lació portuària
    * embarcació d'esbarjo

RESOLUCIÓ de 12 de gener de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre l'Institut de Turisme d'Espanya, les Comunitats Autònomes d'Andalusia, Principat d'Astúries, Illes Balears, Catalunya, Galícia, Regió de Múrcia, Comunitat Valenciana i l'Associació Espanyola d'Estacions Nàutiques, per al desenvolupament d'actuacions conjuntes per a la promoció i suport a la comercialització del producte «Estació Nàutica». [2006/S457]  
Subscrit, després de la tramitació prèvia reglamentària, entre l'Institut de Turisme d'Espanya, les Comunitats Autònomes d'Andalusia, Principat d'Astúries, Illes Balears, Catalunya, Galícia, Regió de Múrcia, Comunitat Valenciana i l'Associació Espanyola d'Estacions Nàutiques, el 10 de maig de 2005, un Conveni de col·laboració per al desenvolupament d'actuacions conjuntes per a la promoció i suport a la comercialització del producte «Estació Nàutica», i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0831/2005, i que figura com a annex d'esta resolució.  
València, 12 de gener de 2006.. El director general de Relacions amb les Corts i Secretariat del Govern: Antonio V. Peral Villar.  
Conveni de col·laboració entre l'Institut de Turisme d'Espanya, les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia, Comunitat Valenciana i l'Associació Espanyola d'Estacions Nàutiques, per al desplegament d'actuacions conjuntes per a la promoció i suport a la comercialització del producte «Estació nàutica»  
Madrid, 10 de maig de 2005,  
En presència de Raimon Martínez Fraile, secretari general de Turisme, com a vicepresident primer executiu de Turespaña (RD 846/2004, de 23 d'abril. BOE de 24.04./2004).  
Reunits  
Amparo Fernández González, directora de l'Institut de Turisme d'Espanya, Turespaña, qui actua en nom i representació d'aquest organisme per delegació del vicepresident primer executiu de Turespaña, segons la resolució de 13 de juliol de 2004, BOE núm. 175 de 21 de juliol de 2004.  
Ana Gómez Gómez, directora general de Promoció i Comercialització Turística de la Conselleria de Turisme, Comerç i Esport de la Junta d'Andalusia, en virtut del nomenament realitzat mitjançant Decret 316/2004, de 18 de maig, BOJA núm. 99, de 21 de maig, per delegació del conseller de Turisme, Comerç i Esport segons l'Orde d'1 d'abril de 2005.   
Elisa Llaneza Álvarez, directora general de Turisme de la Conselleria de Cultura, Comunicació Social i Turisme del Principat d'Astúries, com a vicepresidenta del Consell d'Administració de la Societat Regional de Turisme SA d'Astúries, en virtut de l'escriptura d'elevació dels Acords Socials de data 19 de setembre de 2003.  
Joan Flaquer i Ruitort, conseller de Turisme de la Comunitat Autònoma de les Illes Balears, qui intervé com a president de l'Institut Balear del Turisme (IBATUR), facultat d'acord amb l'article 5.1.f) del Decret 6/2004, de 23 de gener, pel qual s'organitza, reestructura i regula l'empresa pública encarregada de la promoció turística de les Illes Balears.  
M. Isabel Galobardes Mendoza, directora general de Turisme, del Departament de Comerç, Turisme i Consum de la Generalitat de Catalunya, com a presidenta del Comité Executiu de Turisme de Catalunya, segons el Decret de 7 de gener de 2004 (Diari Oficial de la Generalitat de 13 de gener de 2004) i del Consell General de Turisme de Catalunya de 9 de febrer de 2004.  
María de los Ángeles Antón Vilasánchez, consellera delegada de la societat Sociedad de Imagen y Promoción Turística de Galícia, SA (TURGALICIA) de la Xunta de Galícia, degudament autoritzada per a este acte en virtut dels poders conferits com a consellera delegada i elevats a escriptura pública de 10 d'abril de 2002, davant el notari d'A Coruña, Sosé Antonio Montero Parto, amb el número de protocol 1234.  
Elena García Cartagena, consellera delegada de l'empresa pública Región de Murcia Turística, SA, de la Regió de Múrcia, autoritzada en virtut dels poders conferits com a consellera delegada i elevats a escriptura pública amb data 5 de març de 2002, davant del notari de Múrcia Carlos Peñafiel de Rio, amb el número de protocol 1.026.  
Milagrosa Martínez Navarro, consellera de Turisme i presidenta de l'Agència Valenciana del Turisme, qui intervé en nom i representació d'esta última, entitat de dret públic de la Generalitat Valenciana, en virtut del Decret 7/2004, de 27 d'agost (DOGV núm. 4830, de 30 d'agost).  
Narcís Coll Ferrer, amb document nacional d'identitat número 99249854S, president de l'Associació Espanyola d'Estacions Nàutiques, CIF: P78019180, amb domicili social en Los Alcázares (Múrcia), carrer Fuster, s/n. Edifici Pintor Hernández Carpí, elegit per un període de dos anys en la reunió de l'Assemblea General de 30 de gener de 2004, amb capacitat per a subscriure el present conveni d'acord amb els articles 22 i 23 dels Estatuts de l'Associació.  
Les parts es reconeixen plena competència i capacitat legal per a formalitzar el present conveni i a l'efecte  
EXPOSEN  
1. Que la Secretaria General de Turisme ha recolzat el projecte de les estacions nàutiques des de l'any 1998, desplegant un model d'estructuració i disseny que possibilita la inclusió de nous membres en el futur i assegurà la qualitat del servici en l'àmbit de les empreses d'activitats de turisme nàutic, i crea la xarxa espanyola d'estacions nàutiques.  
2. Que les comunitats autònomes esmentades tenen a càrrec seu l'impuls i execució de les polítiques turístiques corresponents en relació a la promoció de la qualitat i innovació, el desenvolupament, la millora, informació i difusió del sector turístic, tot potenciant dita oferta, mitjançant la comercialització, informació i difusió del producte turístic i, en general, la realització de les activitats necessàries per a una millor promoció de l'oferta turística i, també, la modernització i adequació de la indústria turística a les tendències de la demanda.  
3. Que l'Associació Espanyola d'Estacions Nàutiques és una associació sense finalitat lucrativa, creada l'any 1998, amb el suport de la Secretaria General de Turisme, i en l'actualitat està formada, per una sèrie de destinacions repartides per tot el litoral espanyol de les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana, l'objectiu principal de la qual és afavorir la promoció i comercialització del turisme nàutic a Espanya, coordinar les activitats en benefici de la globalitat de les estacions membres i garantir que el producte que s'oferix és de qualitat. Una estació nàutica és un espai turístic i recreatiu que permet la pràctica del turisme nàutic, entés com a vacances actives en contacte amb l'aigua, amb la possibilitat de realitzar tot tipus d'activitats nàutiques en temps d'oci: vela lleugera, vela de creuer, motor, planxa de vela, surf, submarinisme, piragüisme, rem, xàrter de creuers, etc, tot compartint l'activitat nàutica amb l'allotjament i el gaudi de la naturalesa i l'oferta turística i recreativa de l'entorn.   
4. Que el turisme esportiu i de naturalesa és un dels productes amb major potencial de creixement, per la qual cosa, amb la finalitat d'incrementar la presència del producte estació nàutica en els distints mercats nacionals i internacionals, per a donar a conéixer el concepte d'estació nàutica i atraure a un nombre més gran de turistes interessats en les activitats nàutiques, l'Institut de Turisme d'Espanya, les diferents Comunitats Autònomes i l'Associació Espanyola d'Estacions Nàutiques consideren convenient establir un plans de promoció i suport a la comercialització que contribuïsca, igualment, a la diversificació i desestacionalització de l'oferta espanyola de turisme nàutic, que done continuïtat i contemple de forma sistemàtica i coordinada les diferents accions de promoció que es despleguen en l'actualitat.  
Per això, les parts per a materialitzar els plans de promoció i de suport a la comercialització estimen oportú formalitzar un conveni de col·laboració d'acord amb les següents   
Clàusules  
Primera. Objecte del conveni  
L'objecte d'este conveni és l'establiment d'un acord de col·laboració entre l'Institut de Turisme d'Espanya, Turespaña i les entitats de promoció turística de les Comunitats Autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana i l'Associació Espanyola d'Estacions Nàutiques, mitjançant l'exercici d'actuacions conjuntes dirigides a establir i desenvolupar un plans de promoció i de suport a la comercialització del producte .estació nàutica. en els mercats nacional i internacional.  
Segona. Entrada en vigor i duració  
El present conveni entrarà en vigor en el moment de la firma fins a l'acabament de les actuacions previstes i, en tot cas, fins al 31 de desembre de 2005.  
Tercera. Actuacions a realitzar  
Les parts es comprometen a realitzar durant el 2005 les actuacions següents, amb l'objectiu de sensibilitzar i donar a conéixer el producte estació nàutica.  
Totes les actuacions seran executades per l'Associació Espanyola d'Estacions Nàutiques i finançades conforme a les indicacions que s'assenyalen en els corresponents apartats i clàusules.  
1. Actuacions el cost de les quals seran assumides per Turespaña a càrrec de l'exercici econòmic de 2005.  
A. Desplegament de material promocional  
Objectiu: comunicar el producte estació nàutica i el producte nàutic.  
Descripció: desenvolupament de carpeta i cartells.  
Acció: edició de 10.000 carpetes en espanyol i anglés per a professionals, patrocinadors i institucions, compostes per una explicació del producte estació nàutica: públic objectiu, ubicació de les distintes estacions nàutiques i una fitxa per cada estació nàutica.  
Edició de cartells en espanyol i anglés, que recullen les activitats que es poden realitzar a les estacions nàutiques.  
Import màxim: 12.800 euros.  
B .Accions en centres comercials  
Objectiu: donar a conéixer el producte estació nàutica i els diferents productes.  
Descripció: ubicació d'un estand en els grans centres comercials, demostracions d'activitats nàutiques, possibilitat de reserves on line.  
Acció: creació de suports (pancartes i material per a decoració d'estand, banderes, camisetes) per a utilitzar en la celebració d'esdeveniments nacions i internacionals.  
Import màxim: 48.000 euros.  
C. Campanya de màrqueting on line.  
Objectiu: donar a conéixer el producte estació nàutica als públics nacionals i internacionals.  
Suports: portals de viatges.  
Acció: publi-reportatge en portals de viatges, enviament de fullets a compradors del portal, venda del producte estació nàutica a través dels portals triats.  
Import màxim: 20.000 euros.  
D. Programa de fidelització  
Objectiu: conéixer el públic objectiu per al desenvolupament de la comunicació a llarg termini, crear la primera base de dades sobre usuraris de turisme nàutic.  
Suports: desenvolupament i gestió d'una base de dades.  
Acció: arreplegada de dades d'usuaris via web, cupons en revistes, assistència a fires.  
Import màxim: 11.200 euros.  
Realització del website de l'Associació Espanyola d'Estacions Nàutiques.  
Objectiu: gestió del producte i de la comunicació.  
Descripció: desenvolupament dels continguts informatius i interactius en espanyol i anglés amb els públics objectiu.  
Acció: en una primera fase: concepte estació nàutica, què és l'Associació Espanyola d'Estacions Nàutiques, mapa d'Espanya amb les estacions nàutiques i els seus links, fulls registre com a mitjà per a crear la base de dades d'usuaris, les notícies, el temps, productes, links, a web turístiques de les comunitats autònomes. En una segona fase, desenvolupament de la interactivitat i promoció de la pròpia web. Els continguts d'este portal s'sindicaran en el portal spain.info.  
Import màxim: 32.000 euros.  
2. Actuacions el cost de les quals seran assumides per les Comunitats Autònomes i l'Associació Espanyola d'Estacions Nàutiques en 2005.  
Campanya en TV  
Objectiu: donar a conéixer el producte estació nàutica.  
Suports: realització de programes sobre el producte estació nàutica des de les destinacions dels membres de l'Associació Espanyola d'Estacions Nàutiques.  
Acció: sèrie de programa per a emetre a nivell nacional, un per Comunitat Autònoma, per a promoció dels producte i destinació.   
Import màxim: 57.360 euros.  
Finançada per: la Comunitat. Autònoma de Balears, 21.882,35 euros. La Comunitat Autònoma de Catalunya, 29.176,47 euros. La Comunitat Autònoma de Múrcia, 6.301,18 euros.  
B. Campanya en revistes  
Objectiu: donar a conéixer el producte estació nàutica i fomentar la desestacionalització.  
Suports: suplements en diaris nacionals i regionals. Revistes sector turístic i especialitzades.  
Acció: anuncis . pàgina, impactant amb marca, producte i contacte on poder ampliar informació.  
Import màxim: 23.360 euros.  
Finançada per: la Comunitat Autònoma de Galícia, 3.360 euros i l'Associació Espanyola d'Estacions Nàutiques, 20.000 euros.  
C. Press.Fam trips. Accions de relacions públiques.  
Objectiu: desenvolupament d'una comunicació més qualitativa sobre prescriptors i touroperadors.  
Descripció: touroperadors i periodistes de revistes de viatge i especialitzades nacionals.  
Acció: celebració de jornades de familiarització amb el producte estació nàutica, amb estància en la destinació triada i realització de programes d'activitats.  
Import màxim: 20.560 euros.  
Finançada per: la Comunitat Autònoma d'Astúries, 14.588,24 euros. La Comunitat Autònoma d'Andalusia, 5.971,76 euros.  
D. Fires. Accions de relacions públiques.  
Objectiu: desenvolupament d'una comunicació qualitativa per a la busca d'usuaris potencials.  
Descripció: assistència a fires nacionals amb l'objectiu comercial de presentació del producte i les destinacions.  
Acció: visita a fires nacionals generalistes o de turisme actiu o nàutic.  
Import màxim: 34.960 euros.  
Finançada per: la Comunitat Autònoma d'Andalusia, 856,48 euros. La Comunitat Autònoma de Múrcia, 992,94 euros. La Comunitat Valenciana 29.176,74 euros. La Comunitat Autònoma de Galícia, 3.934,12 euros.  
Associacions i universitats. Accions de relacions públiques.  
Objectiu: animar els col·lectius receptius i altres, a la pràctica d'activitats nàutiques.  
Descripció: donar a conéixer els productes nàutics a través de presentacions, dossier d'internet, concursos, organització d'esdeveniments en destinació.  
Acció: organització d'esdeveniments en les seus de les associacions i universitats per a donar a conéixer el concepte (creació mini estand, sortejos d'estades, etc)  
Import màxim: 7.760 euros.  
Finançada per: la Comunitat Autònoma d'Andalusia, 7.760 euros.  
Quarta. Finançament i pagament   
Per a la realització dels objectius i les activitats assenyalades, les parts firmants disposaran, d'acord amb els seus pressupostos i els seus procediments administratius, de les aportacions econòmiques que corresponguen.  
Les aportacions econòmiques a realitzar per les comunitats autònomes a través de les seues corresponents entitats de promoció, seran finançades a càrrec dels seus respectius pressupostos d'acord amb el següent repartiment directament proporcional al nombre d'estacions nàutiques que hi ha en cada comunitat autònoma:  
Comunitat Autònoma d'Andalusia (2), 14.588,24 euros.  
Comunitat Autònoma del Principat d'Astúries (2), 14.588,24 euros.  
Comunitat Autònoma de les Illes Balears (3), 21.882,35 euros.  
Comunitat Autònoma de Catalunya (4) 29.176,47 euros.  
Comunitat Autònoma de Galícia (1), 7.294,12 euros.  
Comunitat Autònoma de Múrcia (Regió de Múrcia Turística SA (1), 7.294,12 euros.  
Comunitat Valenciana (4), 29.176,47 euros.  
L'Associació Espanyola d'Estacions Nàutiques, realitzarà una aportació econòmica de 20.000 euros a càrrec dels seus respectius pressupostos.  
Les aportacions econòmiques a realitzar per Turespaña previstes en este conveni per a l'exercici econòmic de 2005, per un import màxim de 124.000 euros, en les quals estan incloses tot tipus de despeses i tributs, es realitzaran a càrrec de l'aplicació pressupostària 67.826.994A.948, «Inversions de caràcter immaterial». La disposició del pagament d'esta quantitat a l'Associació Espanyola d'Estacions Nàutiques encarregada de dur a terme les actuacions corresponents segons allò que s'ha indicat en la clàusula tercera, es realitzarà mitjançant una resolució de la Direcció de Turespaña, una vegada realitzades les actuacions i prèvia la presentació per part de l'Associació Espanyola d'Estacions Nàutiques de les factures i la documentació que acrediten la seua efectiva execució.  
L'aportació a efectuar per l'Agència Valenciana del Turisme és de 29.176,47 euros, IVA, despeses, expenses i impostos de qualsevol classe inclosos, a càrrec de l'exercici 2005, partida pressupostària capítol IV, programa 23, Publicitat, subprograma 235, «Patrocinis i esdeveniments». A l'efecte l'Associació haurà de presentar les corresponents factures al seu nom degudament diligenciada i el certificat lliurat pel secretari de l'associació, acreditatiu que les despeses realitzades per l'Associació, han sigut ocasionades per a la realització de dites actuacions.  
L'aportació econòmica a realitzar per Turgalicia prevista en este Conveni per a l'exercici econòmic 2005, per un import de 7.294, 12 € (incloses totes les despeses i impostos legalment establits) seran a càrrec de la partida d'immobilitzat immaterial del compte 219, «Altre immobilitzat immaterial». La disposició de pagament d'esta quantitat a l'Asociación Española de Estaciones Náuticas, encarregada de dur a terme les actuacions corresponents, segons la clàusula tercera, serà realitzada mitjançant el certificat de Turgalicia, una vegada fetes les actuacions i amb la presentació prèvia per part de l'Asociación Española de Estaciones Náuticas de la factura i documentació que acredite l'efectiva execució.   
Cinquena. Comité de seguiment  
Les parts es comprometen a crear un comité de seguiment, constituït per un representant de cada part firmant, l'objectiu del qual serà el de conèixer el desenvolupament de les actuacions concretes propostes per l'Associació Espanyola d'Estacions Nàutiques, i comprovar la seua correcta aplicació.  
Sisena. Resolució  
El present conveni podrà ser resolt per acord de les parts o per decisió unilateral d'una d'elles motivada per l'incompliment de les seues obligacions d'alguna de les altres parts, la qual cosa haurà de comunicar-se a les altres parts amb tres mesos d'antelació.  
Setena   
El present conveni de col·laboració queda exclòs del Text Refós de la Llei de Contractes de les Administracions Públiques, aprovada pel Reial Decret Legislatiu 2/2000, de 16 de juny, d'acord amb el que preveu l'article 3.1.c) i d), si bé li seran d'apliccaió els principis que sustenten dita Llei per a resoldre els dubtes i les llacunes que durant la seua execució puguen presentar-se.  
L'orde jurisdiccional contenciós administratiu serà el competent per a conéixer les controvèrsies que sorgisquen entre les parts en el present conveni de col·laboració.  
I, en prova de conformitat, firmen les parts el present Conveni, en 10 còpies, amb un exemplar en poder de cadascuna d'elles, en el lloc i la data susdits.  
Raimon Martínez Fraile  
Secretari general de Turisme  
Amparo Fernández González.  
Directora de l'Institut de Turisme d'Espanya-Turespaña.  
Ana Gómez Gómez.  
Directora general de Promoció i Comercialització Turística d'Andalusia.  
Elisa Llaneza Álvarez.  
Vicepresidenta del Consell d'Administració de la Societat Regional de Turisme SA d'Astúries.   
Joan Flaquer Ruitort  
Conseller de Turisme de la Comunitat Autònoma de les Illes Balears, president de l'Institut Balear del Turisme (IBATUR)  
M. Isabel Galobardes Mendoza.  
Directora general de Turisme de la Generalitat de Catalunya. Mª Ángeles Antón Vilasánchez.  
Consellera delegada de la Societat d'Imatge i Promoció Turística de Galícia, SA (TURGALICIA)  
Elena García Cartagena.  
Consellera delegada de la Regió de Múrcia Turística SA Milagrosa Martínez Navarro.  
Consellera de Turisme de la Generalitat Valenciana.  
Narcís Coll Ferrer.  
President de l'Associació Espanyola d'Estacions Nàutiques.